Plaid Cymru'n cynnal cwyn yn erbyn cynghorydd – Golwg360
Plaid Cymru'n cynnal cwyn yn erbyn cynghorydd
Cwyn ar ol i Neil McEvoy gyhuddo Cymorth i Fenywod Cymru o gefnogi 'camdrin plant gydag arian cyhoeddus'
Mae Plaid Cymru wedi cyhoeddi fod eu cwyn yn erbyn y cynghorydd Neil McEvoy wedi cael ei gynnal.
Cyhoeddodd cadeirydd Plaid Cymru, Helen Mary Jones, neithiwr fod panel y blaid wedi pleidleisio'n unfrydol i "gynnal y gwyn yn erbyn Neil McEvoy."
Dywedodd Helen Mary Jones fod Neil McEvoy wedi derbyn "cwyn swyddogol yn ogystal â chyfarwyddiadau o ran ei ymddygiad yn y dyfodol."
Fe gadarnhaodd Palid Cymru wrth Golwg 360 heddiw nad oedd y cynghorydd bellach wedi ei ddiarddel o'r blaid, ond eu bod wedi ei gynghori ynglŷn â'i ymddygiad yn y dyfodol.
Cafodd cwyn ei wneud yn erbyn y cynghorydd a dirprwy arweinydd cyngor Caerdydd, Neil McEvoy, wedi iddo gyhuddo mudiad Cymorth i Fenywod Cymru o gefnogi "camdrin plant gydag arian cyhoeddus."
Yn ôl y cynghorydd, roedd y mudiad yn cefnogi menywod oedd yn torri gorchmynion llys i adael i dadau weld eu plant – cyhuddiad sy'n cael ei wadu'n llwyr gan y mudiad.
Neithiwr, fe ddywedodd Helen Mary Jones fod Plaid Cymru yn awyddus "i gymryd y cyfle i ategu ein cefnogaeth i Gymru Mwy Diogel, Cymorth i Fenywod Cymru, a phob sefydliad arall sy'n gweithio'n ddiflino i ddiogelu menywod, dynion a phlant rhag trais."
Chwech wedi eu lladd a 122 wedi'u hanafu yng Ngwlad Belg
Heddlu'n dod o hyd i gorff gwraig mewn adeilad oedd yn cael ei ddefnyddio gan ddyn arfog a ymosododd ar siopwyr yn Liege ddoe
Iago Jacobson 14 Rhagfyr 2011, 09:14
Ydy chap da iawn, a beth am Heledd Mary yn ymddiheuro i Fathers for Justice saen gweld hwna, Ymlaen a'r Cymry lawr da Plaid
Gareth 14 Rhagfyr 2011, 15:46
"Diw e erioed wedi bod yn gas i unrhyw fenyw"
Pa fath o sylw yw hynny? Paid â siarad drwy dy het. Does dim ffordd y gallet ti wybod hynny ac nid yw'n berthnasol beth bynnag!!
Ac rwy'n anghyfforddus dros ben gydag ieithwedd fisgynistaidd y deinosor ag ydyw Eifion Williams.
CGT 14 Rhagfyr 2011, 17:33
Siomedig bod y sylwadau blaenorol wedi diflannu. .
Cywirdeb gwleidyddol Golwg 360 yr un mor ddiflas ar y we ac y mae yn y golofn olygyddol wythnosol.
Dafydd 14 Rhagfyr 2011, 20:00
Nid oes llawer o rhyddid yng Nghymru.
Ifor Hughes 14 Rhagfyr 2011, 22:14
Helen Mary Jones – Queen of Hearts gwleidyddiaeth 'Alice in Wonderland' Cymru – 'off with their heads' achos wedyn
Ifor Hughes 14 Rhagfyr 2011, 22:24
Beth am roi Helen yn gyfrifol am ddifa moch daear ? Bydd hi wedi lladd y blydi lot a wedyn mynd i edych am dystiolaeth o gysylltiad a TB.
Bydd y Badger fel y Do-Do druan.
Ifor Hughes 14 Rhagfyr 2011, 22:26
Gareth diolch am dy sylw ond wyt ti'n gyfarwydd ar ymadrodd 'innocent until proven guilty' !
O gyda llaw Gareth 'please stop hitting your wife' – ti'n gweld smo ti'n licio fe !
Pa dystiolaeth sta ti bod e wedi bod yn gas i unrhyw fenyw ?
Gareth 14 Rhagfyr 2011, 23:44
Fy mhwynt, Ceri, oedd nad yw'n berthnasol. Ei gwyn yn erbyn yr elusen oedd asgwrn y gynnen ac nid ei ymddygiad tuag at unrhyw fenyw unigol! Nid y cyhuddiad – i'w brofi neu ei wrthbrofi – oedd a yw'n euog o unrhyw ymddygiad treisgar ai peidio. Deallaf nad wyt mo'r mwyaf abl i ddeall pethau ar y darlleniad cyntaf ond wir, ceisia ymestyn dy ddealltwriaeth cyn belled a hynny.
Ifor Hughes 15 Rhagfyr 2011, 17:05
Pam dwi ddim yn cael deud dim ar y mater yma ? Ond ma'r sawl sydd am daflu baw at Neil McEvoy yn cael rwydd hynt i wneud hynny !
Gareth Evans 15 Rhagfyr 2011, 17:41
Nid taflu baw at Neil McEvoy yw dweud ei fod wedi gwneud sylwadau hollol annoeth ac annerbyniol am y mudiad Cymorth i Fenywod ar facebook. Ffaith yw hynny, ac am wneud cafodd ei ddisgyblu. Dim mwy, dim llai.
Ti wnaeth sôn am guro gwragedd ac ati. Yn hollol ddi-sail ac enllibus hefyd, fel y rhelyw o'th sylwadau. Does a wnelo hynny ddim â'r achos hwn, yn uniongyrchol nac fel arall. Mae'n annhestunol ac yn beryglus. Ac rwy'n dweud hynny hyd yn oed fel un sydd ddim yn un o gefnogwyr dy arwr. Dwyt ti'n gwneud dim lles i'w achos, ond llawer o ddrwg.
Bedwyr Clwyd Griffiths 15 Rhagfyr 2011, 20:54
Rhyfedd iawn fod fy sylwadau digon doeth ar y mater yma wedi diflannu unwaith eto. Cytuno a uchod gormod o dylanwad gyda Helen a'i chriw o fenywod feministaidd asgell chwith.
Hirben 22 Rhagfyr 2011, 21:32
Gan gyfeirio at sylw Gareth uchod, does neb yn fwy anoddefgar tuag at unrhyw sylwadau neu ymddygiad nad ydynt yn cydfynd â'u safbwynt hwy na 'r asgell chwith sydd yn honni eu bod mor "ryddfrydol" a goddefgar. Nid oes unrhyw gysylltiad rhyngddo fi ac Eifion Williams uchod. Da o beth yw cael amrediad barn, diflas iawn fyddai petai pawb o'r Cymry yn cronni yn ochr chwith hunangyfiawn ac anoddefgar gwleidyddiaeth. Mae 'bigots' yn golygu gwahanol bethau i wahanol bobl.